CELEX: 32016R1007
Language: bg
Date: 2016-06-22 00:00:00
Title: Регламент за изпълнение (ЕС) 2016/1007 на Комисията от 22 юни 2016 година за разрешаване на употребата на амониев хлорид като фуражна добавка за преживни животни, различни от агнета за угояване, и за котки и кучета (притежател на разрешителното Latochema Co. Ltd) (Текст от значение за ЕИП)

23.6.2016   
            
            
               BG
            
            
               Официален вестник на Европейския съюз
            
            
               L 165/10
            
         РЕГЛАМЕНТ ЗА ИЗПЪЛНЕНИЕ (ЕС) 2016/1007 НА КОМИСИЯТА
   от 22 юни 2016 година
   за разрешаване на употребата на амониев хлорид като фуражна добавка за преживни животни, различни от агнета за угояване, и за котки и кучета (притежател на разрешителното Latochema Co. Ltd)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешаване на употребата на амониев хлорид. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на употребата на амониев хлорид като фуражна добавка за преживни животни, котки и кучета, която да бъде класифицирана в категорията „зоотехнически добавки“.
            
         
               (4)
            
            
               Добавката вече беше разрешена за употреба при агнета за угояване с Регламент за изпълнение (ЕС) № 832/2012 на Комисията (2).
            
         
               (5)
            
            
               В становището си от 4 декември 2015 г. (3) Европейският орган за безопасност на храните („Органът“) заключи, че при предложените условия на употреба се приема, че препаратът от амониев хлорид не се отразява неблагоприятно върху здравето на животните и на човека, нито върху околната среда, както и че може да намалява стойността на pH в урината. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (6)
            
            
               При оценката на амониевия хлорид беше установено, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно предвиденото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението амониев хлорид, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Регламент за изпълнение (ЕС) № 832/2012 на Комисията от 17 септември 2012 г. за разрешаване на препарат от амониев хлорид като фуражна добавка за агнета за угояване (притежател на разрешителното: Latochema Co Ltd) (ОВ L 251, 18.9.2012 г., стр. 27).
   
      (3)  EFSA Journal (Бюлетин на ЕОБХ), 2016; 14(1):4352.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешението
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
            
                  mg добавка/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група „други зоотехнически добавки“ (намаляване на рН в урината)
                  
               
            
                  4d7
               
               
                  Latochema Co. Ltd
               
               
                  Амониев хлорид
               
               
                  
                     Състав на добавката
                  
                  Амониев хлорид ≥ 99,5
                  В твърдо състояние
                  
                     Характеристика на активното вещество
                  
                  Амониев хлорид ≥ 99,5 %
                  NH4Cl CAS №: 12125-02-9
                  Натриев хлорид ≤ 0,5 %
                  Получен чрез химичен синтез
                  
                     Метод за анализ
                      (1)
                  
                  Количествено определяне на амониевия хлорид във фуражната добавка: титруване с натриев хидроксид (Европейска фармакопея, монография 0007) или титруване със сребърен нитрат (монография „Амониев хлорид“ на Съвместния експертен комитет на ФАО/СЗО по добавките в храните (СЕКДХ)
               
               
                  Преживни животни, различни от агнета за угояване
               
               
                  —
               
               
                   
               
               
                  10 000  за период на хранене до три месеца
                  5 000  за период на хранене над три месеца
               
               
                  
                              1.
                           
                           
                              Добавката се смесва с фуража под формата на премикс.
                           
                        
                              2.
                           
                           
                              Стопанските субекти в областта на фуражите трябва да установят оперативни процедури и да предвидят подходящи организационни мерки за потребителите на добавката и премиксите, с цел да предотвратят опасностите от вдишване и контакт с кожата или очите. Когато тези процедури и мерки не могат да намалят рисковете до приемливо равнище, добавката и премиксите трябва да се използват с подходящи лични предпазни средства.
                           
                        
                              3.
                           
                           
                              При смесването на различни източници на амониев хлорид не трябва да се надвишава разрешеното максимално равнище за пълноценни фуражи за преживни животни, котки и кучета.
                           
                        
               
                  13 юли 2026 г.
               
            
                  Котки
                  Кучета
               
               
                  5 000 
               
            
         (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports